**4. melléklet Martonvásár Város Önkormányzata Képviselő-testületének a képviselő-testület Szervezeti és Működési Szabályzatáról szóló 1/2014. (II.12.) önkormányzati rendeletéhez[[1]](#footnote-1)**

**A Képviselő-testület által átruházott hatáskörök**

**1. Gazdasági Bizottságra**

1.1. Költségvetési átcsoportosítási jogkör az önkormányzat éves költségvetési rendeletében meghatározott mértékig.

 1.2. Dönt az önkormányzati vagyonrendeletben meghatározott ügyekben.

 1.3. Dönt a környezetvédelmi alap felhasználásáról.

 1.4. Előzetes hozzájárulását adja a korlátozottan forgalomképes és a forgalomképes önkormányzati vagyon egy éven túli hasznosításához.

 1.5. Koordinálja a közbiztonság és a bűnmegelőzés helyi feladatait.

 1.6.[[2]](#footnote-2)

**2. Humán Bizottságra**

2.1. Dönt s szociális bérlakások tekintetében:

1. a megüresedett szociális bérlakás bérlőjének személyéről,
2. az ismételt bérbeadásáról,
3. a szociális alapú lakáscserére vonatkozó kérelmekről,
4. a bérleti jogviszonyból eredő tartozás elengedéséről.
5. megállapítja a jogcím nélküli használatot a használati díj egyidejű kiközlésével;

2.2. Dönt a szociális ellátásról szóló önkormányzati rendeletben meghatározott ügyekben:

2.2.1. a pályázat útján igényelhető települési támogatásokról a tárgyévi költségvetési rendeletben meghatározott keret terhére:

2.2.2. a szociális ellátásokról és ezek térítési díjáról szóló intézményvezetői döntések elleni méltányossági kérelmek elbírálásáról.

2.3. Jóváhagyja a szociális és karitatív célú társadalmi szervezetek részére nyújtott önkormányzati támogatás felhasználásáról szóló beszámolót.

2.4. Jóváhagyja az önkormányzat közművelődési, közgyűjteményi intézményeinek szervezeti és működési szabályzatát, éves munkatervét, képzési tervét, szakmai beszámolóját, egyéb működési dokumentumát.

2.5. Jóváhagyja az önkormányzat oktatási-nevelési intézményeinek szervezeti és működési szabályzatát, pedagógiai-, nevelési programját, minőségirányítási programját és házirendjét, éves szakmai beszámolóját, egyéb működési dokumentumát.

2.6. Meghatározza az indítható csoportok számát, az intézményi felvételi időszakot, nevelési intézmény éves nyitva tartását.

2.7. Beszámoltatja a helyi lap szerkesztőjét.

2.8. A szociális és karitatív célúak kivételével, dönt a társadalmi szervezetek, sportegyesületek részére nyújtott önkormányzati támogatás felosztásáról, végzi a kapcsolódó pályázatok bonyolítását, jóváhagyja a támogatás felhasználásáról szóló beszámolókat.

2.9. Dönt a városnév használat jogának megvonásáról.

**3. Polgármesterre**

3.1. Dönt a szociális ellátásról szóló önkormányzati rendeletben meghatározott ügyekben:

3.1.1. a települési támogatás megállapításáról, a pályázat útján igényelhető támogatások kivételével,

3.1.2. a rendkívüli települési támogatás megállapításáról,

3.1.3. köztemetés elrendeléséről;

3.2. Tulajdonosi nyilatkozatot tesz az önkormányzati vagyon megterhelésével nem járó ügyekben.

3.3. Dönt az általános tartalékok felhasználásáról az éves költségvetési rendeletben meghatározottak szerint.

3.4. Költségvetési átcsoportosítási jogkör az önkormányzat éves költségvetési rendeletében meghatározott mértékig.

3.5. Dönt az önkormányzati lakásrendeletben meghatározott ügyekben.

3.6. Dönt az önkormányzati vagyonrendeletben meghatározott ügyekben.

3.7. Dönt a Martonvásár Város jelképeiről, használatuk rendjéről, valamint a város nevének használatáról, továbbá a város középületeinek és közterületeinek fellobogózásáról szóló rendeletben részére átadott hatáskörökben.

3.8. Dönt a hatályos Helyi Építési Szabályzat rendelkezései alapján egyedi belterületbe vonási ügyekben, illetve kérelmet terjeszt elő a területileg illetékes ingatlan-nyilvántartási hatóságnál.

3.9.[[3]](#footnote-3) Dönt a településfejlesztéssel, településrendezéssel  és településkép-érvényesítéssel összefüggő partnerségi egyeztetés helyi szabályairól szóló önkormányzati rendeletben meghatározott ügyekben

3.9.1. a településrendezési eszköz tárgyalásos vagy állami főépítészi eljárásban történő lefolytatása esetén a beérkezett partneri vélemények, javaslatok elfogadásáról vagy el nem fogadásáról, annak indokolásával együtt,

3.9.2. minden, a partnerségi egyeztetéssel kapcsolatos egyéb, jogszabályban kifejezetten nem szabályozott kérdésben, a vonatkozó eljárási szabályok megtartása mellett.

3.10.[[4]](#footnote-4) Dönt a szőlőültetvények vagy gyümölcsösök támogatása iránti kérelmekről az önkormányzati rendeletben foglaltak alapján.

3.11.[[5]](#footnote-5) Dönt a szennyvízkapacitások ellenőrzése körében a KEHOP-2-2-1-15-2015-0021 számú, a „Martonvásári agglomeráció szennyvíztisztítása, korszerűsítése, bővítése és a csatornázatlan területek rendszerbe történő becsatolása” című pályázat műszaki anyagainak összeállításakor számolt ingatlan bekötések szerinti, valamint ezen felüli szabad kapacitások szerinti bekötésekhez való hozzájárulás megadásáról, a szennyvízrendszerrel érintett települések részére (Ráckeresztúr Község, Tordas Község, Gyúró Község).

**4. Jegyzőre**

4.1. Dönt a közterület-használati engedélyek, a közterület engedélytől eltérő, illetve engedély nélküli használata miatt, valamint a közösségi együttélés alapvető szabályait sértő magatartások miatt kiszabható közigazgatási bírság ügyekben.

4.2.[[6]](#footnote-6) Dönt a Martonvásár Város Önkormányzata tulajdonában álló helyi közutak kezelésének szakmai szabályairól, továbbá az útépítések, a közterületet érintő közmű- és egyéb építések, valamint az útburkolatbontások szabályozásáról szóló önkormányzati rendeletben meghatározott ügyekben.

4.3.[[7]](#footnote-7) Megállapítja a helyi közutak forgalmi rendjéből következő közlekedési szabályokat

**5. Szent László Völgye Többcélú Kistérségi Társulásra**

 5.1. Belső ellenőrzési feladatok ellátása.

 5.2. Orvosi ügyelet működtetése.

 5.3. Családsegítő és gyermekjóléti szolgálat működtetése: házi segítségnyújtás, családsegítés, támogató szolgáltatás, Idősek nappali ellátása, falugondnoki és tanyagondnoki szolgáltatás, szociális étkeztetés, családi bölcsőde.

**6. Közép-Duna Vidéke Hulladékgazdálkodási Önkormányzati Társulásra**

 6.1. A települési szilárdhulladék összegyűjtését és elszállítását végző közszolgáltató kiválasztását a társulási megállapodásban foglaltak szerint.

1. Módosította 2017.02.21-i hatállyal a képviselő-testület Szervezeti és Működési Szabályzatáról szóló 1/2014. (II.12.) önkormányzati rendelet módosításáról szóló 4/2017. (II.20.) önkormányzati rendelet 1. melléklete, 2020.01.01-jei hatállyal a szőlőültetvények és gyümölcsösök támogatásáról szóló 24/2019. (XI.27.) önkormányzati rendelet, valamint 2020. 07. 02-i hatállyal a 18/2020. (VII. 2.) önkormányzati rendelet. [↑](#footnote-ref-1)
2. 2019.01.01-vel hatályon kívül helyezte a Képviselő-testület Szervezeti és Működési Szabályzatáról szóló 1/2014. (II.12.) önkormányzati rendelet módosításáról szóló 15/2018. (XI.28.) önkormányzati rendelet 3. § (2) bekezdés a) pontja. [↑](#footnote-ref-2)
3. 2017.07.20-i hatállyal kiegészítette a 20/2017. (VII.20.) önkormányzati rendelet 15. §-a. [↑](#footnote-ref-3)
4. 2020.01.01-jei hatállyal kiegészítette a 24/2019. (XI.27.) önkormányzati rendelet 8. § (2) bekezdése. [↑](#footnote-ref-4)
5. 2020.07.02. hatállyal kiegészítette a 18/2020. (VII.2.) önkormányzati rendelet 1. §-a [↑](#footnote-ref-5)
6. 2019.01.01-i hatállyal kiegészítette a 15/2018. (XI.28.) önkormányzati rendelet 1. §-a. [↑](#footnote-ref-6)
7. 2019.01.01-i hatállyal kiegészítette a 15/2018. (XI.28.) önkormányzati rendelet 2. §-a. [↑](#footnote-ref-7)